text: 135 flere køer efter farvel til mælkekvoterne
  02 april 2015 kl. 14.12
  Jesper Kaack, der er mælkebonde ved Rødding, glæder sig over, at han nu frit kan producere mælk uden hensyn til tvungne kvoter. Nu vil have 135 flere køer, så han når op på 400 køer og kan levere fire millioner kilo mælk om året.
  
  På Ravnholt I/S ved Rødding driver Jesper Kaack sammen med sin far en ejendom på 285 hektar (inkl. forpagtede arealer) med 265 malkekøer og opdræt.
  Han har allerede et stykke tid forberedt sig på, at mælkekvoten forsvinder - og er nu klar med en ny stald, så antallet af malkekøer kan sættes op til 400. Han mangler kun at få sin miljøgodkendelse i hus, men regner med at kunne malke 400 køer til sommer.
  I dag laver han 2,6 millioner kilo mælk - med 135 køer mere kommer produktionen op o nærheden af 4 millioner kilo.
  Han er ikke bange for at markedet vil blive oversvømmet af mælk og at prisen dermed falder. I dag er prisen i forvejen lav. Indtil for nylig fik han 2,23 kroner pr. kilo - men fra 30. marts har Arla hævet afregningsprisen med knap 12 øre - og det betyder alene for Jesper Kaack 300.000 kroner ekstra i kassen.
  Se og hør hans vurdering her - varighed 40 sekunder:
  